《鹧鸪天·秋后亭皋木叶稀》
金朝·王寂

秋后亭皋木叶稀，霜前关塞雁南归。晓云散去山腰瘦，宿雨来南水面肥。
吾老矣，久忘机，沙鸥相对不惊飞。柳溪父老应怜我，荒却溪南旧钓矶。

作者简介：王寂（1128～1194）金代文学家。字元老，号拙轩，蓟州玉田（今河北玉田）人。德三年进士，历仕太原祁县令、真定少尹兼河北西路兵马副都总管。大定二十六年，因救灾之事蒙冤，被贬蔡州防御使，后以中都路转运使致仕。卒谥文肃。工诗文，诗境清刻镵露，古文博大疏畅，著有《拙轩集》。